
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ

ТП ,,ДЪРЖАВНО ЛОВНО СТОПАНСТВО ГРАМАТИКОВО”                                                                                                                         _______________________________________________________

        Адрес: с. Граматиково, ПК 8166,  тел.05958/2230, e-mail: dlsgramatikovo@uidp-sliven.com

                                                 ПРОЕКТ НА ДОГОВОР  №……………..
Днес, …………………год.,в с. Граматиково, в административната сграда на ТП „ДЛС Граматиково“, въз основа на проведена процедура чрез открит конкурс за възлагане изпълнението на дейността: „Товарене и подвоз на прогнозни количества едра строителна дървесина и ОЗМ от временни складове на обекти за сеч №№2501,2502,2503,2504,2511,2520,2522,2524,2525”, на основание чл. 35, ал. 1 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, във вр. със Заповед на Директора на ТП “ДЛС Граматиково“, за определяне на изпълнител между:

1. ТП „Държавно ловно стопанство Граматиково”, със седалище и адрес на управление: с. Граматиково, община Малко Търново, област Бургас, с Булстат №  2016176540203, представлявано от инж. Ганчо Костадинов- в качеството му на Директор и Татяна Димова, в качеството й на гл. счетоводител, от една страна, наричано по-долу за краткост ВЪЗЛОЖИТЕЛ
и

2. ……………………………………………, представлявано от …………………….., в качеството му на управител,  от друга страна, наричано по-долу за краткост ИЗПЪЛНИТЕЛ,
се сключи настоящият договор при следните условия:
I. ПРЕДМЕТ И СРОК НА ДОГОВОРА

1.1. Възложителят възлага, а Изпълнителят се задължава да извърши  дейността – „Товарене и подвоз на прогнозни количества едра строителна дървесина и ОЗМ от временни складове на обекти за сеч №№2501,2502,2503,2504,2511,2520,2522,2524,2525”,, с общо прогнозно количество  –…………….пл.м3, и обща стойност на поръчката ……………. без ДДС, в териториалния обхват на ТП „ДЛС Граматиково“, съгласно условията на настоящия договор и съгласно всички предложения, направени от ИЗПЪЛНИТЕЛЯ по предложението му, въз основа на което е определен за изпълнител, срещу договорено между страните възнаграждение.
1.2. Дървесината ще се товари, подвозва и разтоварва (натоварва на камион/ТИР), поетапно след предварително съгласуване и подадена заявка от ТП „ДЛС Граматиково”.
1.3. Срокът за изпълнение на всяка заявка е до 24 часа от нейното подаване от ТП „ДЛС Граматиково”.
1.4. Краен срок на договора е до 30.12.2026 г. (вкл.)
1.5. Преди подписване на договора ИЗПЪЛНИТЕЛЯТ внася по сметка на ВЪЗЛОЖИТЕЛЯ гаранция за изпълнение на същия в размер на 5 % от достигнатата цена в размер на  …………………….. Гаранцията за изпълнение се освобождава при условие, че ИЗПЪЛНИТЕЛЯ по настоящия договор, извърши услугата качествено, в срок, при спазване изискванията на договора, Закона за горите и приетите въз основа на него подзаконови нормативни актове.
II. ЦЕНА И НАЧИН НА ПЛАЩАНЕ
2.1. Цената, която ВЪЗЛОЖИТЕЛЯТ трябва да заплати по договор се определя на  за действително натоварена, транспортирана и разтоварена  дървесина, съгласно одобрената план-сметка, които цени са определени на база предложена цена в конкурса от кандидата, както следва:
/таблица/

2.2. Количеството дървесина, предвидено за натоварване, транспортиране и разтоварване  е приблизително и заплащането на услугата става по достигнати на процедурата единични цени по действително натоварена, транспортирана и разтоварена  дървесина, съгласно протокол за извършената услуга. 
2.3. Сроковете за фактуриране на дървесината и за плащане на цената, е както следва:

2.3.1. До края на текущия месец от получаването на приемо - предавателен протокол за извършена работа подписан от двете страни (за ВЪЗЛОЖИТЕЛЯ от материално отговорния ръководител обект, съответния началник участък и съгласувано с зам.-директора) и постъпил в счетоводството на ДЛС.

 2.3.2. Срок за плащане: след реално извършена услуга удостоверена, чрез приемане на извършената работа с подписване на „Протокол за приемане на изпълнението“ в пълен размер и всички други счетоводни документи, доказващи вида, обема и количеството на извършената работа, оформени и подписани по съответния ред, но не по – късно от 30 дена от датата на фактуриране на услугата по договора.

2.4. Фактурирането на добитата дървесина се извършва по сортименти съгласно изискванията на БДС и подписаната План сметка за Обекта.

2.5. Плащането на цената се извършва по банков път по сметка на изпълнителя-
……………………………………..
III. ПРАВА И ЗАДЪЛЖЕНИЯ НА ВЪЗЛОЖИТЕЛЯ
3.1. ВЪЗЛОЖИТЕЛЯТ има право да:
3.1.1. Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;
3.1.2. При констатирани пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното.
3.1.3. Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ.
3.1.4.  Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по т.
3.1.5.  Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
3.1.5.1. При неспазване на изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;
3.1.5.2. Форсмажорни обстоятелства по смисъла на § 1, т. 23 от Допълнителната разпоредба на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (Обн. ДВ, бр. 96/2011), (Наредбата);
3.1.5.3. При отпадане на необходимостта от извършване на някоя от дейностите, предмет на договора.
3.1.6 Спре временно дейностите при преовлажнени почви и условия, предразполагащи увреждане на горските извозни пътища.
3.1.7 Да предприеме всички необходими правомерни действия, както и да търси съдействие от компетентните държавни органи, за установяване на факти и обстоятелства, относно настъпили промени, спрямо ИЗПЪЛНИЯТЕЛЯ, в резултат на които ИЗПЪЛНИТЕЛЯТ вече не отговаря на изискванията на ВЪЗЛОЖИТЕЛЯ за изпълнение на дейността.
3.2. ВЪЗЛОЖИТЕЛЯТ има следните задължения:
3.2.1. Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение. Предаването на обекта се извършва с подписването на двустранен предавателно-приемателен протокол не по- късно от 3 дни преди започване на дейностите;
3.2.2. Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горски територии - държавна собственост, за превозни средства с висока проходимост и декларираната при проведената процедура техника;
3.2.3. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора;
3.2.4. Да следи за правилното изпълнение на дейността, както и за недопускане на повреди на стоящия дървостой, уплътняване на влажни и меки почви, повреди и ерозия на извозните пътища и просеки, в съответствие с всички приложими изисквания, технически норми и стандарти, произтичащи от действащата нормативна уредба;
3.2.5. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа;
3.2.6. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно- приемателен протокол;
3.2.7. Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 30 (тридесет) дни, считано от датата на нейното представяне, в размер и по начин, уговорени в договора;
3.2.8.
Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителната разпоредба на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени;
3.2.9.
Да удължи срока на договора, в случай, че е наложил временно спиране на дейността на основание т. 3.1.5.2 и 3.1.6;
IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
4.1 ИЗПЪЛНИТЕЛЯТ има право да:
4.1.1. Поиска от ВЪЗЛОЖИТЕЛЯ необходимото съдействие за изпълнението на дейността;
4.1.2. Поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;
4.1.3. Получи договореното възнаграждение за приетата работа;
4.2. ИЗПЪЛНИТЕЛЯТ е длъжен да:
4.2.1. Да изпълни с грижата на добър стопанин в указаните срокове възложената му работа, съгласно изискванията на договора и действащата нормативна уредба. 
4.2.2. Да създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура. 
4.2.3. Да извърши качествено и в срок от 24 часа от подаване на заявката за възложените дейности: товарене, подвоз и разтоварване на прогнозни количества дървесина от временни складове на изброените обекти до тир станция ,намиращи се на територията на ТП ДГС“Ново Паничарево описани по заявка
4.2.4. Да запази дървесината в количествено и качествено отношение от момента на приемането и до момента на предаването ѝ.
4.2.5. Да осигури присъствието на свой представител в следните случаи:
4.2.5.1. за подписване от негова страна на предавателно-приемателните протоколи за приемане на обекта;
4.2.5.2. за получаване на необходимите документи за изпълнение на съответната дейност;
4.2.5.3. при извършване на проверки от компетентни органи, след уведомяване за предстоящи такива;
4.2.5.4. за приемане на извършената работа от страна на ВЪЗЛОЖИТЕЛЯ, за което се подписва двустранен предавателно-приемателен протокол;
4.2.6. Да представи на ВЪЗЛОЖИТЕЛЯ писмена информация за всички лица, които ще извършват дейностите по договора, както и за настъпилите промени в хода на изпълнение на дейността;
4.2.7. Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;
4.2.8. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно - приемателни протоколи;
4.2.9. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;
4.2.10. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;
4.2.11. Да опазва пътната инфраструктура и комуникациите, поради което трябва да почиства от кал и отпадъци гумите на всички превозни средства, които ползва в гората и минават през тях.

4.2.12. Да не допуска нараняване на стоящия дървостой и да не допуска повреди на извозните пътища и просеки в обектите;
4.2.13. При обективна невъзможност за изпълнението на дейността, поради форсмажорни обстоятелства по смисъла на § 1, т. 23 от Допълнителната разпоредба на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени;
4.2.14. Да подава писмено заявление за издаване на разрешително за достъп в насажденията, в които се извършват възлаганите дейности;
4.2.15. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите;
4.2.16.  За срока на изпълнение на договора, да поддържа в реална наличност декларираната от него техника за извършване на дейностите и други изисквания на ВЪЗЛОЖИТЕЛЯ, въз основа на които е избран за ИЗПЪЛНИТЕЛ.
4.2.17.  За срока на изпълнение на договора да допуска до работа в обекта само физически лица, които са назначени при него на трудов договор съгласно КТ, и които притежават необходимата професионална квалификация за извършване на дейностите;
4.2.18. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица.;
4.2.19.  Да спазва изискванията на действуващите нормативни документи за техническата безопасност и охрана на труда като носи отговорност при злополука с наети от него работници. Да осигури здравословни и безопасни условия на труд на наетите от него работници, което включва специално предпазно облекло и средства за първа помощ;

4.2.20.  Да извърши първоначален инструктаж на всички работници, изпълняващи предмета на договора, като се задължава да предостави информация за опасностите и рисковете в гората, което се удостоверява, че е извършено чрез „Книга за инструктаж”;

4.2.21.  Да извършва ежедневен, периодичен и извънреден инструктаж, както и инструктаж на работното място на всички наети работници, което се удостоверява, че е извършено чрез „Книга за инструктаж”;

4.2.22.  В съответствие с разпоредбите на Рамковата конвенция на ООН по изменение на климата и Закона за защитените територии, съгласно производствените, санитарните и противопожарните изисквания ИЗПЪЛНИТЕЛЯТ трябва да изнася всички битови, технически и не дървесни отпадъци на регламентираните сметища и след работно време да ги извозва до контейнерите за смет в населените места;

4.2.23.  Да поставя в обекта кошчета за отпадъци, абсорбиране на масла, както и да подсигури средства против изливане на горива и смазочни материали;

4.2.24.  ИЗПЪЛНИТЕЛЯТ няма право да предоставя на трети лица правата и задълженията по настоящия договор.

V. СЪОБЩЕНИЯ

5.1. Всички съобщения и уведомления, включително и за разваляне на договора ще се извършват в писмена форма (чрез ел. поща, куриер, препоръчана поща или в деловодството на ТП „ДЛС Граматиково ”), на посочените адреси, които двете страни са посочили.
VI. ПРЕКРАТЯВАНЕ НА ДОГОВОРА

Договора се прекратява:

6.1. С изтичане срока на договора.
6.2. С пълното (навременно, точно и цялостно) изпълнение на всички задължения по договора
6.3. По взаимно съгласие между страните, изразено в писмена форма.

6.4. В срок до един месец от настъпване на непреодолима сила или форсмажорни обстоятелства, независещи от ВЪЗЛОЖИТЕЛЯ или ИЗПЪЛНИТЕЛЯ, които траят толкова дълго време, че едната от страните губи интерес от изпълнението, съгласно чл. 306, ал. 5 от ТЗ.

6.5. При ликвидация на юридическото лице без правоприемство.

6.6. Когато в процеса на изпълнение на този договор ВЪЗЛОЖИТЕЛЯТ констатира отклонения на изпълнението от определените с договора технологични и качествени показатели за извършване на дейността, които ИЗПЪЛНИТЕЛЯТ може да отстрани, ВЪЗЛОЖИТЕЛЯТ може:
(а) да поиска от ИЗПЪЛНИТЕЛЯ за негова сметка да осъществи изпълнението на заложените в договора технологични и качествени показатели, или
(б) да прекрати договора и да заплати на ИЗПЪЛНИТЕЛЯ само действително извършените дейности по възложената работа.
6.7. Директора на ТП „ДЛС Граматиково” прекратява договора с едностранно писмено уведомление, без да дължи обезщетение за пропуснати ползи и неустойки за вреди  когато:

6.7.1. Констатира извършено от страна на ИЗПЪЛНИТЕЛЯ нарушение на Закон за горите, Наредба за сечите в горите, „Наредбата за дейностите в горите и другите нормативни актове, свързани с предмета на договора.
6.7.2. В случай, че по време на изпълнение на договора бъде установено, че ИЗПЪЛНИТЕЛЯТ е подписал декларация с невярно съдържание.

6.7.3. По време на изпълнение на договора, в резултат на настъпила промяна в обстоятелствата, ИЗПЪЛНИТЕЛЯТ вече не отговаря на нормативните и минимално изискуемите изисквания за изпълнение на възложената му работа.
6.7.4. При други нарушения на настоящия договор от страна на ИЗПЪЛНИТЕЛЯ.
VII. САНКЦИИ И НЕУСТОЙКИ

7.1. Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1, т. 23 от Допълнителната разпоредба на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

7.2.  При неоснователно забавяне на плащанията по т. 3.2.7 от договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва върху дължимата сума за всеки просрочен ден.
7.3. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:
7.3.1. При виновно неоснователно неизпълнение (не завършване) на товаренето, транспортирането и разтоварването (натоварването на камион/ТИР), в срока по т. 1.3. и т. 4.2.3. ИЗПЪЛНИТЕЛЯТ заплаща санкция в размер на 6 евро евро./м3 (тон) на заявената от ТП „ДЛС Граматиково“ но не транспортирана и натоварена дървесина. 
7.3.2. При некачествено изпълнение на работата по договора и т. 4.2.4. от страна на ИЗПЪЛНИТЕЛЯ, когато са допуснати съществени отклонения от възложените дейности, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на на 5 лв/пр.м3 за всяка разпокъсана фигура и останала дървесина, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по- високи от определената неустойка;
7.3.3. В случай на нараняване на стоящия дървостой при осъществяване на дейностите, ИЗПЪЛНИТЕЛЯТ заплаща обезщетение в размер на 11,00 /единадесет/ евро за всяко наранено дърво.
7.3.4. За обстоятелствата по т. 7.3. се съставя констативен протокол в присъствието на двете страни. Ако ИЗПЪЛНИТЕЛЯТ не се яви за съставянето на протокола, той се съставя, в негово отсъствие, като този факт се отбелязва.

7.3.5. Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;
7.4. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;
7.5. При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.
7.6. За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по високият размер на вредите бъде установен по съдебен ред.
7.7. ВЪЗЛОЖИТЕЛЯТ задържа и не връща на ИЗПЪЛНИТЕЛЯ гаранцията за изпълнение на договора в случаите по т. 6.6 „б” и случаите на т. 6.7. 

7.8. ВЪЗЛОЖИТЕЛЯТ може да задържа гаранцията за изпълнение на договора, като запазва правото си да иска плащане на уговорените неустойки и определените обезщетения за вреди посочени от т.7.3 от настоящия договор.
7.9. Гаранцията за изпълнение на договора се връща в срок до 10 работни дни след окончателното приемане на извършената работа с предавателно – приемателни протоколи за обекта
VIII. ДОПЪЛНИТЕЛНИ РАЗПОРЕДБИ

8.1. Настоящият договор влиза в сила от датата на неговото подписване.

8.2. Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.

8.3. Изменения и допълнения в настоящия договор могат да бъдат правени само с допълнително писмено споразумение (анекс), подписано от страните по договора.

8.4. За неуредените в договора случаи се прилагат разпоредбите на общото българското законодателство.

Този Договор е изготвен и подписан в 2 (два) еднообразни оригинални екземпляра – по един за всяка от страните.
ЗА ВЪЗЛОЖИТЕЛЯ,



ЗА ИЗПЪЛНИТЕЛЯ,
Директор: .....................................


Управител: ……………..

 /инж. Ганчо Костадинов/        






Главен счетоводител: ............................              

  /Татяна Димова/
Изготвил:………………………

/адв.В.Абаджиева/

